Ben Barnes

'''Benjamin Thomas Barnes''' nesik se tunal se pual ne metzti chikwey, tik ne shiwit se shikipil chiknawi tzunti nawi pual se (1981). Yaja tamawiltiani wan takwikani inglaterrachanej. Miak tuijikniwan kishmatit Barnes ika kiski tik ne weyakulinkwikwil Ne Chronicles of Narnia: Prince Caspian. Nusan, yaja kiski tik ne ikwikwil pal ne Netflix (4) itukey The Punisher. 

## KWAK YAJA CHIKITIK KATKA
Barnes nesik tik ne wey techan London tik ne italyu Inglaterra. Ne inan itukey Patricia Becker wan se tasujtulis tapalewiani. Ne iteku itukey Thomas Barnes wan yaja se tamachtiani.

Barnes mumachtij tik ne ume tamachtiluyan pal ne ukich: Ne Homefield Preparatory School tik ne techan Sutton; Ne King's College School tik ne techan Wimbledon.

Kwak yaja se piltzín, yaja pejki takwika.

Tik ne shiwit se shikapil chiknawi tzunti nawi pual kashtul ume (1997), Barnes pejki tekiti namej se takwikani tik ne tailwitiluyan itukey National Youth Music Theatre.

Ka ume shiwit Barnes kitzutzunki ne batería wan ne piano. Achtu ka mumachtijtuya ka wey tamachtiluyan Kingston University, yaja kikwij se takulis ika yaja kimawawasuj ka ne amajmachti: Harry Potter wan Ne Hobbit.

Barnes yekawik iamachtilis tik ne shiwit ume shikipil chikwey (2008). Ne wey timachtiluyan kitalij ne itukey "Ben Barnes" tech "Ne Wey Tapepechul".

## NE ITEKIW
Tik ne shiwit ume shikipil chikwasen (2006), Barnes pejki tekiti namej se tamawiltiani keman yaja kiski tik ne ikwikwil, ''Doctors''.

Nemanha, tik ne shiwit ume shikipil chikume (2007), yaja kiski tik ne iachtu iweyakulinkwikwil ''Stardust'' namej Dunstan Thorn.

Tik ne shiwit ume shikipil chikwey, Barnes kiski tik ne weyakulinkwikwil Ne ''Chronicles of Narnia: Prince Caspian''. Ne iweyakulinkwikwil tatuktiani Andrew Adamson katka. Keman Barnes tekitki tik ne weyakulinkwikwil, yaja tekitki pal ume metzti tik ne italyu Nueva Zelandia. 

Tik ne shiwit ume shikipil majtakti se (2011), Barnes wan Robert Sheehan (se timawiltiani nusan) kisenkisat tik ne weyakulunkwikwil ''Killing Bono''. Ne casoj ka se takat itukey Neil McCormick wan iikaw, Ivan McCormick; tejemet tiksenekit tajtakwikanimet kachka tuchaku, Bono ka U2. 

Tik ne shiwit ume shikipil kashtul se (2016), Barnes mawiltij Logan Delos tik ne ikwikwil ''Westworld''.

Tik ne shiwit ume shikipil kashtul ume (2017), Barnes mawiltij Billy Russo / Jigsaw tik ne ikwikwil ka Netflix, ''The Punisher''.

Tik ne shiwit ume shikipil kashtul nawi (2019), Barnes mawiltij General Aleksander Kirigan / Darkling tik ne ikwikwil ka Netflix, ''Shadow and Bone''.

Tik ne shiwit ume shikipil se pual makwil (2025), Barnes mawiltij Tim Jamieson tik ne ikwikwil, ''The Institute''. 

## NE IWEJWEYAKULINKWIKWIL

## NE ISON
Barnes takwika wan kimawawasua ison wan itajtakwikalis. Yaja pejki kisa ison tik ne shiwit ume shikipil se pual se (2021).

## NE TAJTAKWIKALIS TIK NE WEJWEYAKULINKWIKWIL
Barnes mawiltia tik ini ne weyweyakulinkwikwil:   

## NE ITEKIW IWAN NE AJAMACHTI
Ne tuikniwan kiwelit kikakit ne iiju ka Barnes amataketza ini ajamachti:

## IPANPA INI


## IJILPIKA
https://en.wikipedia.org/wiki/Ben_Barnes_(actor)

https://en.wikipedia.org/wiki/The_Chronicles_of_Narnia:_Prince_Caspian

https://en.wikipedia.org/wiki/The_Punisher_(TV_series)

https://en.wikipedia.org/wiki/Stardust_(2007_film)

https://en.wikipedia.org/wiki/Robert_Sheehan

https://en.wikipedia.org/wiki/Netflix